钦定古今图书集成/方舆汇编/边裔典/第028卷 > 后汉
## 钦定古今图书集成/方舆汇编/边裔典/第028卷 > 后汉

### 世祖中元二年新罗王儒理薨婿昔脱解立按后汉书本纪列传皆不载 按朝鲜史略新罗王儒理薨王存问鳏寡孤独赈老病邻国人闻而归之

者众。然从父乱命，卒传之昔氏，非贻谋《燕翼》之道也。
在位三十四年。昔脱解立。〈汉中元二年〉《南解王》婿也。以《瓠
公》为太辅。遣宗戚《朴氏》分理州郡。号《州主郡主》。《新罗》
王得《阏智》。〈小儿之称〉养之为子，姓金氏。其初，王夜闻金城
西始林间有鸡声，遣瓠公视之，有小金椟挂树梢，白
鸡鸣于下。开椟视之，有小儿，王喜，养为子，名阏智，姓
金氏。改“始林”为“鸡林”，因以为国号。《权近》曰：“奸人见王
以神异得国，故亦神异。其子行诈而盗国，如黄歇、吕
不韦之尤者也。”

### 章帝建初五年新罗脱解王薨儒理王子婆娑王嗣立

按《后汉书》本纪及列传皆不载。　按《朝鲜史略》，新罗
脱解王薨。王以南解之婿，不当立而立，又惑金椟之
说，使重器卒归之金氏。然传于儒理之子则善矣。在
位二十四年。儒理王子婆娑王立。〈汉章帝建初五年〉王节俭
爱民，劝农桑，练兵甲，问高年。赐谷分遣十人“廉察州郡，有不勤职事者黜之。”筑《月城》，移都之。

### 安帝永初六年新罗婆娑王薨子祗摩立

按《后汉书》。本纪。列传。皆不载　按《朝鲜史略》。“新罗婆
娑王在位三十三年薨。太子祗摩立。”〈汉安帝永初六年〉

### 顺帝阳嘉三年新罗祗摩王在位十三年薨儒理王子逸圣王立

按《后汉书》本纪、列传。皆不载。　按《朝鲜史略》云云。

### 桓帝永寿元年新罗王逸圣薨子阿达罗立置迎日县开竹岭路

按《后汉书》本纪列传。皆不载　按《朝鲜史略》。“新罗王
逸圣薨。王置政事堂。修堤防。辟田野。又禁民用金银
珠。在位二十二年。子阿达罗王立。”〈汉永寿元年〉《新罗》置《迎
日县》，东海滨有二人，夫曰迎乌，妻曰《细乌》。《迎乌》漂至
《日本》国小岛为主。其妻《细乌》寻其夫漂至其国，立为
妃人以迎乌。细乌为日月之精，至是置《迎日县》。开《竹
岭路》在《丰基县》。

### 灵帝中平元年新罗阿达罗王薨脱解王孙伐休王立

按《后汉书》本纪及列传。皆不载　按《朝鲜史略》，“新罗
阿达罗王在位三十一年薨。无嗣。脱解王孙伐休王
立。”〈汉中平元年〉占风雨，预知水旱丰俭，又能知人邪正，人
谓之圣。

### 献帝建安元年新罗伐休王薨奈解王立

按《后汉书》本纪。及列传。皆不载　按《朝鲜史略》。“新罗
伐休王在位十三年薨。奈解王立。”伐休王次子伊买
之子。〈汉建安元年〉《新罗》人《勿稽子》入隐于《师彘山》。《勿稽子》
尝从太子于《老救伽罗国》有功，不见录。及《竭火》之战，
斩获甚多，又不见录。于是遂被发携琴，入《师彘山》而
不返。